«Εκπαιδευτικοί - Διαμορφωτές της Αλλαγής»

Εξειδικευμένα Σεμινάρια για Εκπαιδευτικούς όλων των βαθμίδων

**(ΔΕΥΤΕΡΟΣ ΚΥΚΛΟΣ – ΔΙΑ ΖΩΣΗΣ – ΕΙΣ ΒΑΘΟΣ)**

Στόχος η αναβάθμιση γνώσεων, δεξιοτήτων και εφαρμογών στη διδασκαλία για την Ευρωπαϊκή Ένωση και την Κύπρο με τη συμπλήρωση 20 χρόνων ένταξης.

Συνεργασία **Ιδρύματος Universitas** - **Παιδαγωγικού Ινστιτούτου Κύπρου**

**Το Ίδρυμα UNIVERSITAS σε συνεργασία με το Παιδαγωγικό Ινστιτούτο ανακοινώνουν την έναρξη νέου κύκλου εξειδικευμένων σεμιναρίων κάτω από τον τίτλο « Εκπαιδευτικοί – Διαμορφωτές της Αλλαγής». Τα σεμινάρια θα διεξαχθούν με φυσική παρουσία στο Παιδαγωγικό Ινστιτούτο Κύπρου με βάση το ακόλουθο πρόγραμμα:**

|  |  |  |  |  |
| --- | --- | --- | --- | --- |
| 1 | Ευρωπαϊκή Ένωση: Δημιουργία και εξέλιξη μέσα από τα βιώματα των λαών | ΔΕΥΤΕΡΑ  13/5/2024 | 16:00 - 19:00 | Π.Ι. - Π212+Π213 Πάνω Διάδρομος |
| 2 | Ευρωπαϊκή Ένωση: Πολιτική και ιδεολογική διαπάλη μπροστά σε νέες προκλήσεις | ΤΕΤΑΡΤΗ  15/5/2024 | 16:00 - 19:00 | Π.Ι. - Π212+Π213 Πάνω Διάδρομος |
| 3 | Ευρωπαϊκή Ένωση: Ο απρόβλεπτος κόσμος και οι προκλήσεις χωρίς σύνορα | ΤΕΤΑΡΤΗ  22/5/2024 | 16:00 - 19:00 | Π.Ι. - Π212+Π213 Πάνω Διάδρομος |
| 4 | Ευρωπαϊκή Ένωση: Το κυπριακό «ταξίδι» με εμπειρίες και προσδοκίες | ΔΕΥΤΕΡΑ  27/5/2024 | 16:00 - 19:00 | Π.Ι. - Π212+Π213 Πάνω Διάδρομος |

**ΕΓΓΡΑΦΕΣ**

Οι εκπαιδευτικοί που επιθυμούν να εγγραφούν στα εξειδικευμένα σεμινάρια θα πρέπει να δηλώσουν συμμετοχή, μέσω της ηλεκτρονικής πλατφόρμας εγγραφών του Παιδαγωγικού Ινστιτούτου (http://www.pi-eggrafes.ac.cy), στην κατηγορία «**Εξεδικευμένα Σεμινάρια»**.

Υπενθυμίζεται ότι, για τη διαδικασία υποβολής δηλώσεων συμμετοχής στο διαδικτυακό περιβάλλον εγγραφών του Παιδαγωγικού Ινστιτούτου, είναι απαραίτητη η επικαιροποίηση των προσωπικών στοιχείων. Σχετικές οδηγίες για την επικαιροποίηση των προσωπικών στοιχείων βρίσκονται στην ιστοσελίδα του Παιδαγωγικού Ινστιτούτου, στον σύνδεσμο «Διαχείριση προφίλ» (https://myprofile.pi.ac.cy/).

**ΠΙΣΤΟΠΟΙΗΤΙΚΟ ΣΥΜΜΕΤΟΧΗΣ**

Όλοι/όλες οι εκπαιδευτικοί που θα παρακολουθήσουν τις εργασίες των εξειδικευμένων σεμιναρίων θα μπορούν να παραλάβουν το πιστοποιητικό παρακολούθησής τους ηλεκτρονικά για κάθε ένα σεμινάριο ξεχωριστά, μέσω της πλατφόρμας εγγραφών του Παιδαγωγικού Ινστιτούτου, στον σύνδεσμο «Αρχείο Δηλώσεων», μετά από την ολοκλήρωση του Σεμιναρίου.

Οι ενδιαφερόμενοι μπορούν να συμμετάσχουν σε ένα ή περισσότερα εξειδικευμένα σεμινάρια.

**ΕΚΠΑΙΔΕΥΤΗΣ**

**Ο Εκπαιδευτής είναι ο Κυριάκος Πιερίδης**, Δημοσιογράφος, Πολιτικός Επιστήμονας με εξειδίκευση στις Ευρωπαϊκές Πολιτικές και πιστοποιημένος εκπαιδευτής ενηλίκων ΑΝΑΔ. Ο Κ. Πιερίδης εργάστηκε για χρόνια στην δημόσια ραδιοτηλεόραση (ΡΙΚ) καλύπτοντας τις σχέσεις Κύπρου – Ευρωπαϊκής Ένωσης.

Είναι ο συγγραφέας του Οδηγού για τις Ευρωπαϊκές Πολιτικές με τίτλο «Η Ευρώπη στον σύγχρονο κόσμο» (2015) και του βιβλίου «Η Ευρώπη σε Μεταμόρφωση» - Εκδόσεις Λιβάνη (2001).

Η έκδοση «Η Ευρώπη στον σύγχρονο κόσμο» είναι αναρτημένη στην Υπηρεσία Εκδόσεων της Ευρωπαϊκής Ένωσης:

Ελληνικά

<https://op.europa.eu/el/publication-detail/-/publication/91f02b8f-86e7-476d-b594-e0d34dccd955>

Αγγλικά

<https://op.europa.eu/en/publication-detail/-/publication/91f02b8f-86e7-476d-b594-e0d34dccd955>

**ΣΚΟΠΟΣ ΤΩΝ ΣΕΜΙΝΑΡΙΩΝ**

Η σειρά των τεσσάρων εξειδικευμένων σεμιναρίων στοχεύει να δώσει επιπρόσθετες και εις βάθος γνώσεις στους εκπαιδευτικούς όλων των βαθμίδων ώστε να λειτουργήσουν ως διαμορφωτές αλλαγής στην κοινωνία για μια πιο δραστήρια Ευρωπαϊκή Κύπρο.

* Εστιάζει στην βαθύτερη κατανόηση του εγχειρήματος της ΕΕ και του τρόπου που επηρεάζει την ζωή των Κυπρίων, 20 χρόνια μετά την ένταξη της Κύπρου στην ΕΕ.
* Αναδεικνύει ιδίως γνώσεις και δεξιότητες σε ένα ευρύ φάσμα επίκαιρων ευρωπαϊκών πολιτικών (πολιτική, διπλωματία, ιστορία, διεθνείς οικονομικές σχέσεις, ανταγωνισμοί, περιβαλλοντικές και κοινωνικές προκλήσεις κοκ).
* Οι γνώσεις, οι δεξιότητες και το εκπαιδευτικό υλικό που θα παρουσιαστούν, εμπλουτισμένα με πρακτικές ασκήσεις και διαδραστική συζήτηση, μπορούν να αξιοποιηθούν στην παιδαγωγική διαδικασία από τους συμμετέχοντες εκπαιδευτικούς σε δραστηριότητες στο σχολείο, σε συνάρτηση και με υφιστάμενα γνωστικά αντικείμενα.
* Οι συμμετέχοντες εκπαιδευτικοί μπορούν έτσι να παροτρύνουν τη νέα γενιά να αναπτύξει κριτική σκέψη και προσέγγιση σε όλα όσα αφορούν τους Κυπρίους νέους, ώστε ως πολίτες να λαμβάνουν ενημερωμένες αποφάσεις και να συμμετέχουν δραστήρια στην δημόσια ζωή.

ΣΥΝΟΨΗ ΕΞΕΙΔΙΚΕΥΜΕΝΩΝ ΣΕΜΙΝΑΡΙΩΝ

ΕΥΡΩΠΑΪΚΗ ΕΝΩΣΗ: ΔΗΜΙΟΥΡΓΙΑ ΚΑΙ ΕΞΕΛΙΞΗ ΜΕΣΑ ΑΠΟ ΤΑ ΒΙΩΜΑΤΑ ΤΩΝ ΛΑΩΝ

To σεμινάριο αυτό εστιάζει στην γένεση της Ευρωπαϊκής Ένωσης μπροστά στο δίλημμα «Πόλεμος ή Ειρήνη». Αναδεικνύει τα βιώματα και τις προσδοκίες των λαών της τα 70 χρόνια που πέρασαν. Εξετάζει την ειρηνοποιό επίδραση της και τα αλυσιδωτά κύματα διεύρυνσης της. Καταλήγει στις σύγχρονες παγκόσμιες μεταβολές και θέτει τα νέα διλήμματα. Στόχος είναι η βαθύτερη κατανόηση της ιστορικότητας της ΕΕ και η ανάλυση της θέσης της Κύπρου στο γεωπολιτικό διεθνές σύστημα, 20 χρόνια μετά την ένταξη

ΕΥΡΩΠΑΪΚΗ ΕΝΩΣΗ: ΠΟΛΙΤΙΚΗ ΚΑΙ ΙΔΕΟΛΟΓΙΚΗ ΔΙΑΠΑΛΗ ΜΠΡΟΣΤΑ ΣΕ ΝΕΕΣ ΠΡΟΚΛΗΣΕΙΣ

Το σεμινάριο αυτό εστιάζει στο εγχείρημα της ευρωπαϊκής ενοποποίησης και την εμβάθυνση της ΕΕ, ως μιας εν δυνάμει «Ομοσπονδίας 27 κρατών». Εξετάζει τον τρόπο λειτουργίας των θεσμικών οργάνων της στη διαμόρφωση συλλογικών αποφάσεων. Αναλύει τα ιδεολογικά και πολιτικά ρεύματα, καθώς και την διαπάλη μεταξύ τους, εντός της ΕΕ. Στοχεύει να απαντήσει πόσο επηρεάζει η Κύπρος τη λήψη αποφάσεων και με ποιο τρόπο μπορεί να γίνει δραστήριο και αποτελεσματικό μέλος, ευθυγραμμίζοντας το ευρωπαϊκό συμφέρον με τους ιδιαίτερους στόχους του

ΕΥΡΩΠΑΪΚΗ ΕΝΩΣΗ: Ο ΑΠΡΟΒΛΕΠΤΟΣ ΚΟΣΜΟΣ ΚΑΙ ΟΙ ΠΡΟΚΛΗΣΕΙΣ ΧΩΡΙΣ ΣΥΝΟΡΑ

Το σεμινάριο αυτό εξετάζει μια δέσμη αλληλοεξαρτώμενων ευρωπαϊκών πολιτικών (οικονομικών, περιβαλλοντικών, κοινωνικών κοκ) και την επίδραση τους στα Κράτη Μέλη και την ζωή των πολιτών. Θέτει στο επίκεντρο τα ζητήματα που συνιστούν συλλογικές προκλήσεις για τον μετασχηματισμό των ευρωπαϊκών κοινωνιών για να είναι βιώσιμες και ανθεκτικές. Η ενότητα αυτή στοχεύει στην κατανόηση του μεγέθους των προκλήσεων για προβλήματα που ξεπερνούν τα όρια ενός κράτους και αφορούν την νέα γενιά των Κυπρίων και των υπολοίπων Ευρωπαίων στον απρόβλεπτο αιώνα που ζούμε.

ΕΥΡΩΠΑΪΚΗ ΕΝΩΣΗ: ΤΟ ΚΥΠΡΙΑΚΟ «ΤΑΞΙΔΙ» ΜΕ ΕΜΠΕΙΡΙΕΣ ΚΑΙ ΠΡΟΣΔΟΚΙΕΣ

Το σεμινάριο αυτό ασχολείται με την πορεία και εξέλιξη των σχέσεων της Κύπρου με την ΕΕ, πριν και μετά την ένταξη. Εστιάζει στα πιο σημαντικά σταυροδρόμια που η Κύπρος συνάντησε και στις κομβικές για το μέλλον της αποφάσεις που έλαβε. Αναδεικνύει τις πολιτικές και άλλες εμπειρίες, αλλά και αστοχίες και αδυναμίες της, στοχεύοντας να απαντήσει: τί πετύχαμε, τί θα μπορούσαμε να κάνουμε καλύτερα και τί προσδοκούμε για το μέλλον; Η ενότητα αυτή συμπυκνώνει την «ζώσα ιστορία» της Κύπρου και αποσκοπεί στην αξιοποίηση της ένταξης και στην ανάδειξη της αναγκαιότητας συμμετοχής στη δημόσια ζωή

Τα εξειδικευμένα σεμινάρια, δια ζώσης και εις βάθος ακολουθούν τον πρώτο γύρο παρουσιάσεων που έγινε τον Φεβρουάριο (15, 22, 29/2) σε τρεις διαδικτυακές συναντήσεις επιμόρφωσης.

Η ομάδα υλοποίησης του προγράμματος αποτελείται από τον Πρόεδρο του Ιδρύματος Universitas, Δρ. Νίκο Περιστιάνη, τη Διευθύντρια του Ιδρύματος, Κατερίνα Χατζηστυλλή και τον Κυριάκο Πιερίδη.

**Τα σεμινάρια προσφέρονται δωρεάν.**

Οι ενδιαφερόμενοι μπορούν να απευθύνονται για περαιτέρω πληροφόρηση, στους:

Κυριάκος Πιερίδης | +357 96387498 | [kyriakos@opinionaction.com](mailto:kyriakos@opinionaction.com)

#ΑξιοποίησεΤηνΨήφοΣου

#ΕΕ2024

#Ευρωεκλογές2024

A blue and yellow flag with white text

Description automatically generated